[{"text_idx": "#000000", "text": "La kompanio Bayerische Motoren Werke (BMW grupo) kun siaj markoj BMW, MINI, Husqvarna Motorcycles kaj Rolls-Royce estas unu el la plej sukcesaj produktantoj de altkvalitaj au\u0306tomobiloj kaj motorcikloj en la mondo. G\u0302i havas 25 fabrikojn en 14 landoj kaj tutmondan disvendan reton kun reprezentejoj en pli ol 140 landoj. En 2011 BMW-grupo tutmonde vendis proksimume 1,67 milionoj da au\u0306tomobiloj kaj pli ol 113.000 motorciklojn."}, {"text_idx": "#000001", "text": "Lau\u0306 j\u0302usa informo de EsperantoLand la au\u0306tomarko \u201cMini\u201d de BMW la 24an de majo gratulis Esperanton okaze de la 125a naskig\u0302datreveno, dezirinte en Esperanto \u201cfelic\u0302an naskig\u0302tagon\u201d. La prestig\u0302a entrepreno BMW eldonis gazetaran komunikon pri tio en la germana lingvo."}, {"text_idx": "#000003", "text": "Felic\u0302an naskig\u0302tagon! MINI gratulas al Esperanto pro la 125a datreveno de la naskig\u0302tago."}, {"text_idx": "#000005", "text": "Munkeno. MINI gratulas pro la 125a naskig\u0302tago al la internacie konata kaj preskau\u0306 tutmonde uzata artefarita lingvo Esperanto. Kaj la brita altkvalita au\u0306tomobilo, kies antau\u0306a modelo unuafoje produktig\u0302is en 1959, kaj Esperanto havas longan, eventoplenan historion kaj vastan popularecon tra plej diversaj kulturoj. La kreado kaj disvastigo de la planlingvo Esperanto estas la verko de la okulkuracisto kaj lingvisto Ludwik Lejzer Zamenhof. Li publikigis en 1887 sub la pseu\u0306donimo \u201cDoktoro Esperanto\u201d en Varsovio libreton, en kiu li priskribis la fundamenton por tutmonde komprenebla kaj universale uzebla lingvo. 125 jarojn poste oni parolas Esperanton en c\u0302iuj kontinentoj. Internacia historio de sukcesoj \u2013 tutsimila al tiu de la au\u0306tomobilo MINI."}, {"text_idx": "#000007", "text": "Same kiel la MINI, kiu hodiau\u0306 estas en pli ol 100 merkatoj en la tuta mondo, ankau\u0306 Esperanto evoluis al internacia fenomeno. La artefarita lingvo hodiau\u0306 estas parolata en pli ol 100 landoj. Radiostacioj en C\u0302inio, Kanado, Koreo, Au\u0306stralio kaj aliaj landoj regule elsendas en Esperanto, kaj ankau\u0306 en la interreto la planlingvo estas tre s\u0302atata. La serc\u0302ilo Google, la interreta telefonservo Skype, la reta enciklopedio Wikipedia kaj la retumilo Firefox \u201cparolas\u201d Esperanton. Dum la jardekoj ekestis dau\u0306re kreskanta komunumo de amikoj kaj uzantoj de la lingvo \u2013 en sia strukturo simile diverseca kaj kosmopolita kiel la internacia MINI-komunumo.Malgrau\u0306 la historiplena ag\u0302o Esperanto dau\u0306re restis juna kaj aktuala.Paralele al la kreskantaj postuloj de la tutmondig\u0302o kaj la nuntempa,moderna vivstilo Esperanto dau\u0306re adaptas sian kreskantan vortaron al la novaj cirkonstancoj kaj defioj. Tiamaniere Esperanto samtempe signifas tradicion kaj modernigon \u2013 tutsame kiel la MINI."}, {"text_idx": "#000008", "text": "Mallonge dirite: MINI kaj Esperanto havas kelkajn komunajn trajtojn.Ambau\u0306 estas kosmopolitoj, kunligas generaciojn kaj kontinentojn. Ec\u0302 se ili havas siajn radikojn en Eu\u0306ropo, ili tamen hejmas en la tuta mondo. Pro tio MINI deziras en plej esperanta Esperanto \u201cFelic\u0302an naskig\u0302tagon!\u201d kaj c\u0302ion bonan por la venontaj 125 jaroj!"}, {"text_idx": "#000009", "text": "1 Response to Mini/BMW gratulas Esperanton"}]